**Valdybos susirinkimas**

**2016 m. rugsėjo 29 d.**

**Viena**

Dalyvavo: Jolita Skinulytė, Andrius Šimkus, Lina Grigaitienė, Milda Ulozaitė

Aptarti klausimai:

Komunikacijos sutrikimai ir susirinkimai

Aptarti galimi komunikacijos tarp valdybos narių variantai, kaip efektyviau bendrauti ir taupyti vieni kitų laiką. Primininkas įsipareigoja siūlyti ne vieną susirinkimų datą ir laiką, o valdybos nariai surasti būdų dalyvauti susirinkimuose.

Jaunimo reikalai

Mantas Viselga – Austrijos lietuvių jaunimo sąjungos, veikiančios ALB sudėtyje, kaip jos padalinys, lyderiu. Susirinkusieji mano, kad reikia palaikyti Manto entuziazmą ir pakviesti jį dirbti kartu valdyboje ne valdybos nario teisėmis. Jei nebus prieštaraujančių, Jolita apie tai informuos Mantą, taip apt aptars su juo jo artimiausius planus ir, jei jie sutampa su anksčiau jo išsakytais ir ALB taikslais, ateityje Mantas bus įtrauktas į visus valdybos susirašinėjimus bei kviečiamas dalyvauti susirinkimuose.

Konkursas "Edelweiss"

Lina supažindino su einamaisiais konkurso klausimais.

Reikaligas savanoris, kuris parengtų trumpą atmintinę dėl transporto sistemos ir naudojimosi ja. Detaliau paaiškintų Lina.

Energetikos konferencija

Andrius planuoja susitikimą su ambasadore L. Zakarevičiene dėl šio renginio organizavimo.

Info diena

Preliminariai buvo numatyta lapkričio 4 d. Manome, kad renginys reikalingas. Jo krikštamote šiais metais buvo numatyta Indrė, tačiau, sprendžiant iš jos laiškų šia tema Jolita, aišku, kad renginiui ne itin pasiruošta. Laukiame Indrės atsakymo dėl renginio organizavimo ir info segtuvo parengimo. Tada sprendžiame, ką darome su renginiu, ar jį darome, kokį ir kas.

Lapkričio 8 d. Nachbarschaftszentrum renginys

Raminta pateikė užklausą dėl detalėsnės informacijos. Atsakymas dar negautas.

Baltijos šalių pokylis

Laprkičio 18 d. TU Festsaal, Karlsplatz, Viena. Reikalingi lietuvių muzikantų, kurie galėtų atlikti lietuvių kompozitorių kūrinius koncertinėje pokylio dalyje, kontaktai.

Bendruomenės Kalėdos

Vaikų programą turime, reikalinga programa suaugusiems, renginio vedėja (-as), savanoriai paruošti salę prieš renginį ir sutvarkyti salę po renginio. Programoje suaugusiems mažų mažiausiai būtų gerai turėti DJ, būtų smagu žaidimų ar kažko panašaus paorganizuoti, galbūt kažkoks mini koncertas. Reikalingos idėjos ir pasiūlymai.

Interneto puslapis

Sena kaip pasaulis diskusija tema: Ar jis mums reikalingas? Google paieška įvedus ALB pavadinimą, mūsų puslapio adresą išmeta pirmiausia. Milda pasižada per šį savaitgalį dirbti prie interneto puslapio ir jį pagerinti: susiaurinti paradinio puslapio paveiksliuko plotą perpus, pakeisti žinučių pirmame puslapyje užimamą plotą arba padaryti taip, kad matytųsi tik aktyvūs žinučių pavadinimai, kuriuos paspaudus jau būtų įeinama į žinutę, panaikinti Galeriją. Skaidrilė matėme jau pradėjo dėti įvykius į kalendorių. Taip pat būtina įdėti įstatus lietuvių ir vokiečių kalbomis.

Sumažėjusi valdyba

Zita jau netrukus išvyksta ir nebegalės dalyvauti valdybos veikloje, tačiau pažada moralinį palaikymą :D Taigi valdyba mažėja iki 8 narių.

*Protokolą parengė Jolita Skinulytė-Niakšu*